ประกาศกระทรวงวิทยาศาสตร์ประกาศกระทรวงวิทยาศาสตร์และเทคโนโลยีเรื่องโครงสร้าง อำนาจหน้าที่ วิธีดำเนินงาน และสถานที่ติดต่อเพื่อขอรับข้อมูลข่าวสารของกระทรวงวิทยาศาสตร์และเทคโนโลยี[๑] ตามที่มีประกาศกระทรวงวิทยาศาสตร์เทคโนโลยีและสิ่งแวดล้อม ลงวันที่ ๒๗ สิงหาคม พ.ศ.๒๕๔๑ เรื่อง โครงสร้าง อำนาจหน้าที่วิธีดำเนินงานและสถานที่ติดต่อเพื่อขอรับข้อมูลข่าวสารของกระทรวงวิทยาศาสตร์และเทคโนโลยี นั้นเนื่องจากได้มีพระราชบัญญัติปรับปรุงกระทรวงทบวง กรม พ.ศ. ๒๕๔๕พระราชกฤษฎีกาโอนกิจการบริหารและอำนาจหน้าที่ของส่วนราชการให้เป็นไปตามพระราชบัญญัติปรับปรุงกระทรวงทบวง กรม พ.ศ. ๒๕๔๕ พ.ศ.๒๕๔๕ และพระราชกฤษฎีกาแก้ไขบทบัญญัติให้สอดคล้องกับการโอนอำนาจหน้าที่ของส่วนราชการให้เป็นไปตามพระราชบัญญัติปรับปรุงกระทรวงทบวง กรม พ.ศ. ๒๕๔๕ พ.ศ.๒๕๔๕ ซึ่งมีผลให้โครงสร้างและอำนาจหน้าที่เปลี่ยนแปลงไป ดังนั้นเพื่อให้เป็นไปตามความในมาตรา ๗ (๑) (๒)และ (๓) แห่งพระราชบัญญัติข้อมูลข่าวสารของราชการพ.ศ. ๒๕๔๐จึงยกเลิกประกาศกระทรวงวิทยาศาสตร์เทคโนโลยีและสิ่งแวดล้อม ลงวันที่ ๒๗ สิงหาคม พ.ศ.๒๕๔๑ และให้ประกาศโครงสร้าง อำนาจหน้าที่วิธีดำเนินงานและสถานที่ติดต่อเพื่อขอรับข้อมูลข่าวสารของกระทรวงวิทยาศาสตร์และเทคโนโลยีไว้ดังต่อไปนี้ข้อ ๑ กระทรวงวิทยาศาสตร์และเทคโนโลยีมีอำนาจหน้าที่เกี่ยวกับการวางแผน ส่งเสริมและพัฒนาวิทยาศาสตร์และเทคโนโลยีข้อ ๒โครงสร้างและการจัดองค์กรของกระทรวงวิทยาศาสตร์และเทคโนโลยีมีดังนี้๑. สำนักงานรัฐมนตรี๒. สำนักงานปลัดกระทรวง๓. กรมวิทยาศาสตร์บริการ๔. สำนักงานปรมาณูเพื่อสันติ๕. สถาบันมาตรวิทยาแห่งชาติ๖. สถาบันวิจัยวิทยาศาสตร์และเทคโนโลยีแห่งประเทศไทย๗. สำนักงานพัฒนาเทคโนโลยีอวกาศและภูมิสารสนเทศ(องค์การมหาชน)๘. สำนักงานพัฒนาวิทยาศาสตร์และเทคโนโลยีแห่งชาติ๙. องค์การพิพิธภัณฑ์วิทยาศาสตร์แห่งชาติ๑๐. ศูนย์ปฏิบัติการวิจัยเครื่องกำเนิดแสงซินโครตรอนแห่งชาติข้อ ๓ อำนาจหน้าที่ของส่วนราชการ รัฐวิสาหกิจองค์การมหาชน และหน่วยงานในสังกัดกระทรวงวิทยาศาสตร์และเทคโนโลยี มีดังนี้๓.๑สำนักงานรัฐมนตรี มีอำนาจหน้าที่เกี่ยวกับราชการทางการเมืองเพื่อสนับสนุนภารกิจของรัฐมนตรีประสานนโยบายระหว่างกระทรวง อำนาจหน้าที่ดังกล่าวให้รวมถึง(๑) รวบรวมข้อมูลวิเคราะห์กลั่นกรองเรื่องเพื่อเสนอต่อรัฐมนตรีรวมทั้งเสนอความเห็นประกอบการวินิจฉัยสั่งการของรัฐมนตรี(๒) สนับสนุนการทำงานของรัฐมนตรีในการดำเนินงานทางการเมืองระหว่างรัฐมนตรีคณะรัฐมนตรี รัฐสภาและประชาชน(๓) ประสานงานการตอบกระทู้ชี้แจงญัตติ ร่างพระราชบัญญัติ และกิจการอื่นทางการเมือง(๔) ดำเนินการพิจารณาเรื่องร้องทุกข์ร้องเรียน หรือร้องขอความช่วยเหลือต่อรัฐมนตรี(๕) ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานรัฐมนตรีหรือตามที่รัฐมนตรีหรือคณะรัฐมนตรีมอบหมาย๓.๒สำนักงานปลัดกระทรวงวิทยาศาสตร์และเทคโนโลยีมีอำนาจหน้าที่เกี่ยวกับราชการประจำทั่วไปของกระทรวงและราชการที่คณะรัฐมนตรีมิได้กำหนดให้เป็นหน้าที่ของกรมใดกรมหนึ่งในสังกัดกระทรวงโดยเฉพาะรวมทั้งกำกับและเร่งรัดการปฏิบัติราชการของส่วนราชการในกระทรวงให้เป็นไปตามนโยบายแนวทางและแผนการปฏิบัติราชการของกระทรวง อำนาจหน้าที่ดังกล่าวให้รวมถึง(๑) ศึกษาวิเคราะห์ จัดทำข้อมูล เพื่อใช้ในการกำหนดนโยบาย เป้าหมาย และผลสัมฤทธิ์ของกระทรวง(๒) พัฒนายุทธศาสตร์การบริหารของกระทรวง(๓) แปลงนโยบายเป็นแนวทางและแผนการปฏิบัติงาน(๔) จัดสรรและบริหารทรัพยากรของกระทรวงเพื่อให้เกิดการประหยัดคุ้มค่าและสมประโยชน์(๕) กำกับเร่งรัด ติดตามและประเมินผล รวมทั้งประสานการปฏิบัติราชการของส่วนราชการในสังกัดกระทรวง(๖) พัฒนาระบบเทคโนโลยีสารสนเทศเพื่อใช้ในการบริหารงานและการบริการของหน่วยงานในสังกัดกระทรวง(๗) ดูแลงานประชาสัมพันธ์การต่างประเทศ และพัฒนาปรับปรุงกฎหมายที่เกี่ยวข้องให้ทันสมัย(๘) ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานปลัดกระทรวงหรือตามที่กระทรวงหรือคณะรัฐมนตรีมอบหมาย๓.๓กรมวิทยาศาสตร์บริการ มีอำนาจหน้าที่(๑) พัฒนาคุณภาพห้องปฏิบัติการโดยการส่งเสริมสนับสนุนและดำเนินการรับรองระบบงานห้องปฏิบัติการวิทยาศาสตร์ด้านเคมีด้านฟิสิกส์ และด้านวิทยาศาสตร์ชีวภาพ ตามมาตราฐานสากลเพื่อศักยภาพและขีดความสามารถห้องปฏิบัติการให้เป็นที่ยอมรับของนานาประเทศทำให้ผลิตผลิตภัณฑ์ที่มีคุณภาพ(๒) พัฒนาศักยภาพบุคลากรห้องปฏิบัติการโดยการบริหารจัดการศึกษาและฝึกอบรมทางวิชาการและเทคนิคปฏิบัติการวิทยาศาสตร์เพื่อเพิ่มพูนความรู้และทักษะให้แก่บุคลากรห้องปฏิบัติการของภาครัฐและภาคเอกชนให้สอดคล้องกับความต้องการของประเทศ(๓) พัฒนาหอสมุดและศูนย์สารสนเทศวิทยาศาสตร์และเทคโนโลยีโดยการจัดหา จัดระบบ และจัดบริการสารสนเทศทางวิทยาศาสตร์และเทคโนโลยีและดำเนินการให้เทคโนโลยีสารสนเทศ เพื่อเป็นแหล่งกลางของข้อมูลทางวิชาการและข้อมูลสารสนเทศวิทยาศาสตร์และเทคโนโลยีของประเทศ(๔) วิจัยและพัฒนาเทคโนโลยีชุมชนโดยการศึกษาวิจัยและพัฒนาทางวิทยาศาสตร์และเทคโนโลยีในสาขาที่สำคัญและตามความจำเป็นรวมทั้งการถ่ายทอดไปสู่การใช้ประโยชน์เพื่อพัฒนาเศรษฐกิจและสังคมของประเทศ(๕) เป็นสถานปฏิบัติการกลางวิทยาศาสตร์และเทคโนโลยีของประเทศโดยให้บริการวิเคราะห์ทดสอบวัตถุดิบและผลิตภัณฑ์ทางด้านฟิสิกส์ เคมีเคมีเชิงฟิสิกส์ ฟิสิกส์ เชิงกลและวิศวกรรม และวิทยาศาสตร์ชีวภาพและวิเคราะห์ทดสอบมลพิษในสิ่งแวดล้อมทางด้านฟิสิกส์ เคมีเชิงฟิสิกส์ และฟิสิกส์เชิงกลและวิศวกรรมรวมทั้งสอบเทียบความถูกต้องเที่ยงตรงของเครื่องมือและอุปกรณ์วัดแก่หน่วยงานทั้งของภารรัฐและภาคเอกชนตลอดจนประชาชนทั่วไป(๖) ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่กระทรวงหรือคณะรัฐมนตรีมอบหมาย๓.๔สำนักงานปรมาณูเพื่อสันติ มีอำนาจหน้าที่(๑) ปฏิบัติงานเลขานุการในคณะกรรมการพลังงานปรมาณูเพื่อสันติ(๒) กำกับดูแลความปลอดภัยทางรังสี นิวเคลียร์ และวัสดุนิวเคลียร์(๓) ปฏิบัติการวิจัยและพัฒนาเทคโนโลยีนิวเคลียร์(๔) เสนอแนะนโยบายและแผนยุทธศาสตร์ของการพัฒนาและใช้พลังงานปรมาณู(๕) ประสานงานและดำเนินการด้านความร่วมมือให้เป็นไปตามพันธกรณีกับองค์การระหว่างประเทศและหน่วยงานในต่างประเทศ(๖) ประสานงานและดำเนินการสนับสนุนแผนงานความมั่นคงแห่งชาติในส่วนที่เกี่ยวข้องกับความปลอดภัยจากพลังงานปรมาณู(๗) ประสานงานและดำเนินการความร่วมมือกับหน่วยงานต่างๆในประเทศและต่างประเทศ(๘) ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานปรมาณูเพื่อสันติหรือตามที่กระทรวงหรือคณะรัฐมนตรีมอบหมาย๓.๕สถาบันมาตรวิทยาแห่งชาติ มีอำนาจหน้าที่(๑) ทำหน้าที่เกี่ยวกับงานวิชาการและงานธุรการให้แก่คณะกรรมการรวมทั้งประสานงานด้านการกำหนดแผนการจัดการ และให้ความช่วยเหลือแก่หน่วยงานและบุคคลต่างๆเกี่ยวกับการพัฒนาระบบมาตรวิทยา(๒) พัฒนาระบบมาตรวิทยาจัดหาและเก็บรักษามาตรฐานแห่งชาติ วัสดุอ้างอิง มาตรฐานของประเทศทุกสาขาเพื่อให้สอดคล้องกับระบบมาตรวิทยาสากล รวมถึงการถ่ายทอดความถูกต้องของการวัดไปสู่มาตรฐานแห่งชาติ(๓) ส่งเสริมการประกอบวิชาชีพด้านมาตรวิทยาและความสามารถของห้องปฏิบัติการสอบเทียบ(๔) บริหารกองทุนตามกฎหมายและระเบียบซึ่งรัฐมนตรีกำหนด(๕) ศึกษาสำรวจและวิเคราะห์ทางวิชาการต่างๆ เพื่อใช้เป็นพื้นฐานในการวางเป้าหมาย นโยบายและจัดทำแผนงานโครงการและมาตรการต่างๆ ในการพัฒนาระบบมาตรวิทยาของประเทศแล้วเสนอต่อคณะกรรมการเพื่อพิจารณา(๖) ออกใบรับรองตามหลักเกณฑ์วิธีการและเงื่อนไขที่สถาบันกำหนดสำหรับเครื่องมือ อุปกรณ์หรือวัสดุอ้างอิงที่ใช้ในการวัดปริมาณที่ได้ทำการสอบเทียบแล้วว่ามีความถูกต้องตามมาตรฐานแห่งชาติ(๗) ศึกษาพัฒนาเทคโนโลยีการวัด และสนับสนุนการวิจัยและพัฒนาด้านมาตรวิทยาของภาครัฐผู้ประกอบการภาคเอกชนและสถาบันการศึกษาส่งเสริมความร่วมมือในกิจกรรมด้านนี้ระหว่างภาครัฐและเอกชนและสถาบันการศึกษา ตลอดจนกับนานาประเทศ(๘) สนับสนุนห้องปฏิบัติการสอบเทียบของผู้ประกอบการภาคเอกชนให้มีส่วนร่วมในกิจกรรมมาตรวิทยาและระบบการถ่ายทอดความถูกต้องการให้บริการข้อมูลและการให้คำปรึกษาเทคโนโลยีการวัดและการให้บริการอื่นๆในส่วนที่เกี่ยวกับมาตรวิทยา(๙) สนับสนุนการเพิ่มสมรรถนะในการศึกษาพัฒนาเทคโนโลยีการวัดระบบการถ่ายทอดความถูกต้องของเครื่องมือและอุปกรณ์การวัดความสอบกลับได้ตลอดจนการจัดโครงการลงทุนและโครงการที่เกี่ยวข้องกับการรับเทคโนโลยีด้านมาตรวิทยาจากต่างประเทศเพื่อให้ระบบมาตรวิทยาของประเทศมีประสิทธิภาพเชื่อถือได้และเป็นที่ยอมรับในระบบมาตรวิทยาสากล(๑๐) ดำเนินงานและส่งเสริมการพัฒนาโครงสร้างพื้นฐานด้านมาตรวิทยาของประเทศรวมทั้งการพัฒนากำลังคนทั้งในภาครัฐและภาคเอกชน(๑๑) กระทำการอื่นใดตามที่กฎหมายกำหนดให้เป็นหน้าที่ของสถาบันและตามที่คณะกรรมการมอบหมาย(๑๒) จัดให้ได้มาถือกรรมสิทธิ์ เช่า ให้เช่า เช่าซื้อ ให้เช่าซื้อ ยืม ให้ยืม แลกเปลี่ยน โอนรับโอน และขายหรือจำหน่ายด้วยวิธีใดๆ ซึ่งอสังหาริมทรัพย์หรือสังหาริมทรัพย์รวมทั้งหลักทรัพย์ต่างๆ ตลอดจนรับทรัพย์สินที่มีผู้มอบหรืออุทิศให้(๑๓) รับค่าตอบแทนการใช้ประโยชน์จากการศึกษาพัฒนาเทคโนโลยีการวัด และค่าบริการในการให้บริการรวมทั้งทำความตกลงและกำหนดเงื่อนไขเกี่ยวกับค่าตอบแทนและค่าบริการนั้น ทั้งนี้โดยความเห็นชอบของคณะกรรมการ(๑๔) ทำความตกลงและร่วมมือกับองค์การหรือหน่วยงานในประเทศและต่างประเทศในกิจการที่เกี่ยวกับการศึกษาพัฒนาเทคโนโลยีการวัดและความสอบกลับได้(๑๕) จัดให้มีและให้ทุนเพื่อสนับสนุนการศึกษาพัฒนาเทคโนโลยีการวัดความสอบกลับได้และการประดิษฐ์หรือพัฒนาเครื่องมือหรืออุปกรณ์การวัดหรือความรู้เทคโนโลยีที่ใช้เป็นมาตรฐานในกิจการด้านมาตรวิทยา(๑๖) เข้าร่วมกิจการหรือร่วมลงทุนกับบุคคลอื่นหรือถือหุ้นในบริษัทจำกัดเพื่อประโยชน์แก่การพัฒนาระบบมาตรวิทยาของประเทศ(๑๗) กู้ยืมเงินให้กู้ยืมเงิน โดยมีหลักประกันด้วยบุคคลหรือทรัพย์สิน ทั้งนี้ เพื่อการศึกษาพัฒนาเทคโนโลยีการวัดและการบริการสอบเทียบความถูกต้องของเครื่องมือและอุปกรณ์การวัด(๑๘) การกระทำอื่นใดอันจำเป็นในการปฏิบัติตามพระราชบัญญัตินี้๓.๖สถาบันวิจัยวิทยาศาสตร์และเทคโนโลยีแห่งประเทศไทย มีอำนาจหน้าที่(๑) ริเริ่มจัดดำเนินการวิจัยและให้บริการทางวิทยาศาสตร์และเทคโนโลยีเพื่อการพัฒนาประเทศในทางเศรษฐกิจและสังคมให้แก่หน่วยงานของรัฐและวิสาหกิจเอกชน(๒) วิจัยวิทยาศาสตร์และเทคโนโลยีเพื่อให้มีการใช้ทรัพยากรธรรมชาติอย่างเหมาะสมกับภาวะเศรษฐกิจ สิ่งแวดล้อมการอนามัยและสวัสดิภาพของประชาชน(๓) สนับสนุนการเพิ่มผลผลิตตามนโยบายของรัฐบาลโดยเผยแพร่ผลของการวิจัยวิทยาศาสตร์และเทคโนโลยีเพื่อให้นำไปใช้ให้เกิดประโยชน์แก่ประเทศในทางเกษตรกรรมอุตสาหกรรม และพานิชยกรรม(๔) ฝึกอบรมนักวิจัยวิทยาศาสตร์และเทคโนโลยี(๔) ให้บริการในการทดสอบตรวจวัด และบริการอื่นทางวิทยาศาสตร์และเทคโนโลยี(๖) ซื้อสร้าง จัดหา โอน รับโอน เช่า ให้เช่า เช่าซื้อ ให้เช่าซื้อ แลกเปลี่ยนถือกรรมสิทธิ์ มีสิทธิครอบครองหรือทรัพย์สินต่างๆ และจำหน่ายสังหาริมทรัพย์หรืออสังหาริมทรัพย์ทั้งภายในและภายนอกราชอาณาจักรตลอดจนรับทรัพย์สินที่มีผู้อุดหนุนหรืออุทิศให้ในกรณีการจำหน่ายอสังหาริมทรัพย์ต้องได้รับความเห็นชอบจากคณะรัฐมนตรีก่อน(๗) รับค่าตอบแทนในการวิจัยและค่าบริการในการให้บริการภายในอำนาจหน้าที่ของสถาบันรวมทั้งทำความตกลงและกำหนดเงื่อนไขเกี่ยวกับค่าตอบแทนและค่าบริการนั้น(๘) จัดตั้งหน่วยงานดำเนินงานและปรับปรุงหน่วยงานเกี่ยวกับการวิจัยวิทยาศาสตร์และเทคโนโลยี(๙) ร่วมมือกับหน่วยงานอื่นไม่ว่าจะเป็นของรัฐหรือของเอกชนในกิจการที่เกี่ยวกับการวิจัยวิทยาศาสตร์และเทคโนโลยีและการนำผลของการวิจัยไปใช้ให้เป็นประโยชน์(๑๐) จัดให้มีการดำรงไว้ซึ่งมาตรฐานแห่งชาติทางกายภาพเพื่อการตรวจวัดปริมาณและคุณภาพต่างๆ(๑๑) รวบรวมและเผยแพร่ข้อนิเทศทางวิทยาศาสตร์และเทคโนโลยี(๑๒) จัดพิมพ์โฆษณาเอกสารทางวิทยาศาสตร์และเทคโนโลยีตลอดจนกรรมวิธีในทางหรือเกี่ยวกับวิทยาศาสตร์และเทคโนโลยีและเอกสารอื่นที่เกี่ยวกับงานของสถาบัน(๑๓) กู้ยืมเงินให้กู้ยืมเงิน โดยมีหลักประกันด้วยบุคคลหรือทรัพย์สิน หรือลงทุน ทั้งนี้เพื่อการวิจัยวิทยาศาสตร์และเทคโนโลยีเท่านั้นการกู้ยืมเงินการให้กู้ยืมเงิน หรือการลงทุนถ้าเป็นจำนวนเงินเกินคราวละห้าล้านบาทต้องได้รับความเห็นชอบจากคณะรัฐมนตรีก่อน(๑๔) ร่วมมือกับประเทศอื่นองค์การ หรือหน่วยงานต่างประเทศในกิจการทางวิทยาศาสตร์และเทคโนโลยี(๑๕) จัดให้มีและให้ทุนการศึกษาและทุนการวิจัยวิทยาศาสตร์และเทคโนโลยี๓.๗สำนักงานพัฒนาเทคโนโลยีอวกาศและภูมิสารสนเทศ (องค์การมหาชน)มีอำนาจหน้าที่(๑) พัฒนาเทคโนโลยีอวกาศและภูมิสารสนเทศให้เป็นความรู้ที่ไร้พรมแดนและเกิดประโยชน์แก่ส่วนรวม(๒) ศึกษาวิเคราะห์ข้อมูลจากภาพถ่ายดาวเทียมและเป็นศูนย์ข้อมูลด้านทรัพยากรธรรมชาติจากข้อมูลดาวเทียม(๓) ให้บริการข้อมูลที่ได้จากเทคโนโลยีอวกาศและภูมิสารสนเทศซึ่งรวมทั้งบริการอื่นที่เกี่ยวข้อง(๔) ให้บริการให้คำปรึกษาและพัฒนาบุคลากรในด้านสำรวจข้อมูลจากระยะไกลด้วยดาวเทียมและภูมิสารสนเทศ(๕) ศึกษาค้นคว้า วิจัย พัฒนา และดำเนินการอื่นที่เกี่ยวข้องหรือต่อเนื่องกับเทคโนโลยีอวกาศซึ่งรวมทั้งการพัฒนาและสร้างดาวเทียมสำรวจทรัพยากรธรรมชาติ ขนาดเล็กเองได้(๖) เป็นหน่วยงานหลักกำหนดมาตรฐานกลางสำหรับระบบสำรวจข้อมูลระยะไกลและระบบภูมิสารสนเทศที่เหมาะสม(๗) ถือกรรมสิทธิ์มีสิทธิครอบครอง หรือมีทรัพย์สิทธิต่างกัน(๘) ก่อตั้งสิทธิหรือทำนิติกรรมใดๆ เกี่ยวกับทรัพย์สิน(๙) เข้าร่วมทุนกับนิติบุคคลอื่นในกิจการที่เกี่ยวกับวัตถุประสงค์ของสำนักงาน(๑๐) กู้ยืมเงินเพื่อประโยชน์ในการดำเนินการตามวัตถุประสงค์(๑๑) เรียกเก็บค่าธรรมเนียมค่าบำรุง ค่าตอบแทน หรือค่าบริการในการดำเนินกิจการ(๑๒) จัดให้มีและให้ทุนเพื่อสนับสนุนการดำเนินงานของสำนักงาน(๑๓) ติดต่อประสานงานและทำความตกลงร่วมมือในโครงการแลกเปลี่ยนหรือช่วยเหลือทางวิชาการกับหน่วยงานหรือองค์การต่างๆทั้งในและต่างประเทศในกิจการอันเกี่ยวกับวัตถุประสงค์ของสำนักงาน(๑๔) ปฏิบัติหน้าที่เป็นหน่วยงานเลขานุการของคณะกรรมการที่มีอำนาจหน้าที่เกี่ยวกับเทคโนโลยีอวกาศและระบบสารสนเทศทางภูมิศาสตร์ตามที่ได้รับมอบหมาย(๑๕) กระทำการอื่นใดที่จำเป็นหรือต่อเนื่องเพื่อให้บรรลุวัตถุประสงค์ของสำนักงานการเข้าร่วมทุนตาม (๙)และการกู้ยืมเงินตาม (๑๐) ให้เป็นไปตามหลักเกณฑ์ที่คณะรัฐมนตรีกำหนด๓.๘สำนักงานพัฒนาวิทยาศาสตร์และเทคโนโลยีแห่งชาติ มีอำนาจหน้าที่(๑) บริหารกองทุนตามกฎหมายข้อบังคับ และมติของคณะกรรมการ(๒) สำรวจศึกษา และวิเคราะห์ทางวิชาการต่างๆ เพื่อใช้เป็นพื้นฐานในการวางเป้าหมาย นโยบายและจัดทำแผน โครงการ และมาตรการต่างๆ ในการพัฒนาวิทยาศาสตร์และเทคโนโลยีของประเทศแล้วนำเสนอต่อรัฐมนตรี(๓) ดำเนินการวิจัยพัฒนาและดำเนินการด้านวิศวกรรมและสนับสนุนการวิจัยพัฒนาและวิศวกรรมของภาครัฐบาลภาคเอกชน และสถาบันการศึกษา และส่งเสริมความร่วมมือในกิจกรรมด้านนี้ระหว่างภาครัฐบาลภาคเอกชนและสถาบันการศึกษา ตลอดจนนานาประเทศเพื่อพัฒนาประโยชน์เชิงพาณิชย์(๔) ดำเนินการและสนับสนุนการให้บริการในการวิเคราะห์ทดสอบคุณภาพผลิตภัณฑ์การสอบเทียบมาตรฐานและความถูกต้องของอุปกรณ์การให้บริการข้อมูลและการให้คำปรึกษาทางเทคโนโลยีและสนับสนุนการให้บริการอื่นๆทางวิทยาศาสตร์และเทคโนโลยี(๕) สนับสนุนการเพิ่มสมรรถนะในการเลือกและรับเทคโนโลยีจากต่างประเทศตลอดจนการจัดการโครงการลงทุนและโครงการพัฒนาที่เกี่ยวข้องกับการรับการถ่ายทอดเทคโนโลยีจากต่างประเทศเพื่อให้ได้เทคโนโลยีที่มีประสิทธิภาพและเหมาะสมและเพื่อเกื้อกูลการสร้างเสริมสมรรถนะทางเทคโนโลยีของประเทศ(๖) ดำเนินการและส่งเสริมการพัฒนาโครงสร้างพื้นฐานทางวิทยาศาสตร์และเทคโนโลยีของประเทศรวมทั้งการพัฒนากำลังคนด้านวิทยาศาสตร์และเทคโนโลยี ทั้งในภาครัฐบาลและภาคเอกชน(๗) กระทำการอื่นใดตามที่กฎหมายกำหนดให้เป็นหน้าที่ของสำนักงานและตามที่คณะกรรมการมอบหมาย(๘) จัดให้ได้มาถือกรรมสิทธิ์ เช่า ให้เช่า เช่าซื้อ ให้เช่าซื้อ ยืม ให้ยืม แลกเปลี่ยน โอนรับโอน และขาย หรือจำหน่ายด้วยวิธีใดๆ ซึ่งอสังหาริมทรัพย์หรือสังหาริมทรัพย์รวมทั้งหลักทรัพย์ต่างๆ ตลอดจนรับทรัพย์สินที่มีผู้มอบหรืออุทิศให้(๙) รับค่าตอบแทนการใช้ประโยชน์ทรัพย์สินทางปัญญาค่าตอบแทนการให้ใช้หรือการโอนสิทธิบัตร และค่าบริการในการให้บริการรวมทั้งทำความตกลงและกำหนดเงื่อนไขเกี่ยวกับค่าตอบแทนและค่าบริการนั้น(๑๐) ทำความตกลงและร่วมมือกับองค์การหรือหน่วยงานในประเทศและต่างประเทศในกิจการที่เกี่ยวกับการพัฒนาวิทยาศาสตร์และเทคโนโลยีและการวิจัยพัฒนาและวิศวกรรม(๑๑) จัดให้มีและให้ทุนเพื่อสนับสนุนการพัฒนาวิทยาศาสตร์และเทคโนโลยี(๑๒) เข้าร่วมกิจการกับบุคคลอื่นหรือถือหุ้นในบริษัทจำกัดเพื่อประโยชน์แก่การพัฒนาวิทยาศาสตร์และเทคโนโลยี(๑๓) กู้ยืมเงินให้กู้ยืมเงิน โดยมีหลักประกันด้วยบุคคลหรือทรัพย์สินหรือการลงทุน ทั้งนี้เพื่อการวิจัยและพัฒนา และการบริการทางวิทยาศาสตร์และเทคโนโลยีการกู้ยืมเงินหรือการลงทุนถ้าเป็นจำนวนเงินเกินวงเงินที่รัฐมนตรีกำหนดต้องได้รับความเห็นชอบจากคณะรัฐมนตรีก่อน(๑๔) กระทำการอย่างอื่นบรรดาที่เกี่ยวกับหรือเนื่องในการจัดให้สำเร็จตามวัตถุประสงค์ของสำนักงาน๓.๙องค์การพิพิธภัณฑ์วิทยาศาสตร์แห่งชาติ มีอำนาจหน้าที่(๑) ดำเนินการส่งเสริมและแสดงกิจกรรมหรือผลงานสิ่งประดิษฐ์ทางวิทยาศาสตร์และเทคโนโลยีเพื่อให้ความรู้และความบันเทิงแก่ประชาชน(๒) ดำเนินการรวบรวมวัตถุจำแนกประเภทวัตถุ จัดทำบันทึกหลักฐานและสงวนรักษาผลงานสิ่งประดิษฐ์ทางวิทยาศาสตร์และเทคโนโลยีเพื่อประโยชน์ในการศึกษาวิจัยและความก้าวหน้าทางวิชาการ(๓) ดำเนินการส่งเสริมการวิจัยการให้บริการด้านวิชาการและนิทรรศการทางวิทยาศาสตร์และเทคโนโลยีแก่หน่วยงานของรัฐและเอกชน(๔) จัดนิทรรศการทางวิทยาศาสตร์และเทคโนโลยีรวมทั้งกิจการอื่นที่เกี่ยวเนื่องกับวิทยาศาสตร์และเทคโนโลยี(๕) เป็นศูนย์รวมทางด้านข้อมูลและวิชาการเกี่ยวกับพิพิธภัณฑ์วิทยาศาสตร์และเทคโนโลยีและให้บริการที่เกี่ยวเนื่องแก่หน่วยงานของรัฐและเอกชนตามความเหมาะสม(๖) ร่วมมือกับองค์กรอื่นทั้งในและต่างประเทศเพื่อประโยชน์ด้านการพัฒนาพิพิธภัณฑ์วิทยาศาสตร์(๗) ดำเนินกิจกรรมหรือธุรกิจอื่นที่เกี่ยวเนื่องกับกิจการพิพิธภัณฑ์วิทยาศาสตร์(๘) ถือกรรมสิทธิ์หรือสิทธิครอบครองหรือมีทรัพย์สิทธิต่างๆ สร้าง ซื้อ จัดหา ขาย จำหน่าย เช่า ให้เช่า เช่าซื้อให้เช่าซื้อ ยืม ให้ยืม รับจำนำ รับจำนอง แลกเปลี่ยน โอน รับโอน หรือดำเนินการใดๆเกี่ยวกับทรัพย์สินทั้งภายในและภายนอกราชอาณาจักรตลอดจนรับทรัพย์สินซึ่งมีผู้อุทิศให้(๙) ว่าจ้างหรือรับจ้างทำกิจการที่เกี่ยวกับกิจการขององค์การพิพิธภัณฑ์วิทยาศาสตร์แห่งชาติ(๑๐) รับค่าตอบแทนหรือค่าบริการภายในอำนาจหน้าที่ขององค์การพิพิธภัณฑ์วิทยาศาสตร์แห่งชาติ(๑๑) กู้ยืมเงินให้กู้ยืมเงิน โดยมีหลักประกันด้วยบุคคลหรือทรัพย์ หรือลงทุนเพื่อประโยชน์แก่กิจการขององค์การพิพิธภัณฑ์วิทยาศาสตร์แห่งชาติ(๑๒) เข้าร่วมกิจการหรือร่วมทุนกับบุคคลอื่นหรือถือหุ้นในบริษัทจำกัดหรือบริษัทมหาชนจำกัดเพื่อประโยชน์แก่กิจการขององค์การพิพิธภัณฑ์วิทยาศาสตร์แห่งชาติ(๑๓) กำหนดมาตรฐานเกี่ยวกับการจัดตั้งพิพิธภัณฑ์วิทยาศาสตร์ของเอกชนโดยประกาศในราชกิจจานุเบกษา(๑๔) กำหนดอัตราการให้บริการและความสะดวกต่างๆค่าธรรมเนียม ค่าบำรุงตลอดจนผลประโยชน์จากการดำเนินกิจการขององค์การพิพิธภัณฑ์วิทยาศาสตร์แห่งชาติและจัดระเบียบเกี่ยวกับวิธีชำระราคาและค่าบริการ(๑๕) จัดระเบียบเกี่ยวกับความปลอดภัยในการใช้และรักษาทรัพย์สินขององค์การพิพิธภัณฑ์วิทยาศาสตร์แห่งชาติ(๑๖) ออกพันธบัตรหรือตราสารอื่นใดเพื่อการลงทุน๓.๑๐ศูนย์ปฏิบัติการวิจัยเครื่องกำเนิดแสงซินโครตรอนแห่งชาติ มีอำนาจหน้าที่(๑) เป็นศูนย์เครื่องมือวิจัยกลางระดับชาติที่จะใช้ปฏิบัติการวิจัยทางวิทยาศาสตร์และเทคโนโลยีสาขาต่างๆทั้งหน่วยงานภาครัฐและภาคเอกชน(๒) เป็นศูนย์ปฏิบัติการวิจัยกลางรองรับการวิจัยในระดับบัณฑิตศึกษา(๓) เป็นฐานรองรับการพัฒนาอุตสาหกรรมของภาคเอกชนที่ต้องใช้เทคโนโลยีระดับสูงโดยเฉพาะอย่างยิ่งอุตสาหกรรมชิ้นส่วนอิเล็กทรอนิกส์ยานยนต์และโทรคมนาคมข้อ ๔สถานที่ติดต่อเพื่อขอรับข้อมูลข่าวสารส่วนกลางของกระทรวงวิทยาศาสตร์และเทคโนโลยีมีดังนี้๔.๑ข้อมูลข่าวสารของสำนักงานรัฐมนตรี และสำนักงานปลัดกระทรวงวิทยาศาสตร์และเทคโนโลยีติดต่อกลุ่มงานประชาสัมพันธ์ ส่วนอำนวยการสำนักบริหารกลาง สำนักงานปลัดกระทรวงวิทยาศาสตร์และเทคโนโลยีอาคารกระทรวงวิทยาศาสตร์และเทคโนโลยี ชั้น ๑ ถนนพระราม ๖ เขตราชเทวี กรุงเทพมหานคร๑๐๔๐๐ โทรศัพท์ ๐ ๒๒๔๖ ๐๐๖๔ ต่อ ๑๑๘, ๑๒๐ โทรสาร ๐๒๒๔๖ ๘๑๐๖๔.๒ข้อมูลข่าวสารของกรม รัฐวิสาหกิจและหน่วยงานอื่นนอกจากข้อ ๔.๑ติดต่อได้ที่ ฝ่ายประชาสัมพันธ์หรือหน่วยงานที่เรียกชื่ออย่างอื่นที่ได้รับมอบหมายให้ทำหน้าที่บริการข้อมูลข่าวสารของกรมรัฐวิสาหกิจ หรือหน่วยงานนั้นๆประกาศณ วันที่ ๓๑ ตุลาคม พ.ศ. ๒๕๔๖ศักดิ์สิทธิ์ตรีเดชรองปลัดกระทรวงรักษาราชการแทนปลัดกระทรวงวิทยาศาสตร์และเทคโนโลยีบรรณพต/พิมพ์๑๗กุมภาพันธ์ ๒๕๔๗สุนันทา/อรดา/ตรวจ๒๔กุมภาพันธ์ ๒๕๔๗A+B[๑]รก.๒๕๔๖/พ๑๒๘ง/๑๕/๗ พฤศจิกายน ๒๕๔๖